**DODATOK č. 1**

**k Zmluve o dielo zo dňa 5. 5. 2022**

**„Obnova kuchynských priestorov v trakte A1 na 1. P.P a 1. N.P., Základná škola Turnianska 10, Bratislava“**

**(ďalej len „Dodatok č. 1“)**

**Zmluvné strany:**

|  |  |
| --- | --- |
| **1) Objednávateľ:** | **Základná škola Turnianska 10** |
| so sídlom: | Turnianska 10, 851 07 Bratislava |
| IČO: | 31771424 |
| DIČ: |  |
| zastúpeným: | Mgr. Zlata Halahijová |
|  |  |
| bankové spojenie: | Prima banka Slovensko, a.s |
| IBAN: | SK 73 5600 0000 0094 0092 1002 |
|  |  |
| (ďalej len „**Objednávateľ**“) |  |
|  |  |
|  |  |
| a |  |
|  |  |
|  |  |
| **2) Zhotoviteľ:** | **GENESIS POZEMNÉ STAVBY, s.r.o.** |
| so sídlom: | Pešia cesta 250/76, 931 01 Šamorín - Mliečno |
| IČO: | 46059105 |
| DIČ: | 2023215040 |
| IČ DPH: | SK2023215040 |
| zapísaným v: | Obchodnom registri vedenom Okresným súdom Trnava |
|  | Oddiel: Sro, Vložka č.: 27061/T |
| zastúpeným: | Robert Göncz, konateľ |
|  |  |
| bankové spojenie: | VUB Banka |
| IBAN: | SK1102000000002864018 |
|  |  |
| (ďalej len „**Zhotoviteľ**“) |  |
| (Objednávateľ a Zhotoviteľ spolu ďalej ako „**Zmluvné strany**“ alebo jednotlivo „**Zmluvná strana**“) |

(ďalej len „**zhotoviteľ**“)

(objednávateľ a zhotoviteľ spolu ďalej ako „**zmluvné strany**“)

**Preambula**

Objednávateľ ako verejný obstarávateľ v rámci verejného obstarávania s názvom „**Obnova kuchynských priestorov v trakte A1 na 1. P.P a 1. N.P., Základná škola Turnianska 10, Bratislava“**,vyhláseného v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „**ZVO**“), uzatvoril so Zhotoviteľom dňa 5. 5. 2022 zmluvu o dielo (ďalej len „**Zmluva**“), ktorej predmetom stavebné práce podľa Zmluvy a jej príloh (ďalej len „**Predmet zmluvy**“). V rámci plnenia predmetnej Zmluvy, došlo k potrebe rozšíriť Predmet zmluvy o nové stavebné práce neuvedené v Prílohe č. 1 Zmluvy (ďalej len „**Naviac práce**“, Naviac práce sú uvedené v **Prílohe č. 1** Dodatku č. 1) a zároveň k potrebe zúženia Predmetu zmluvy o niektoré stavebné práce uvedené v Prílohe č. 1 Zmluvy (ďalej len „**Menej práce**“, Menej práce sú uvedené v **Prílohe č. 2** Dodatku č. 1).

Zmenou Zmluvy prostredníctvom tohto Dodatku nedochádza k podstatnej zmene pôvodnej Zmluvy a to s ohľadom na skutočnosť že v rámci potreby Naviac prác ide o doplňujúce stavebné práce, ktoré neboli zahrnuté do Prílohy č. 1 Zmluvy, poskytuje ich pôvodný zhotoviteľ (dodávateľ) a zmena zhotoviteľa (dodávateľa) nie je možná z ekonomických dôvodov, nakoľko zmena zhotoviteľa (dodávateľa) by spôsobila Objednávateľovi (Verejnému obstarávateľovi) podstatnú duplicitu nákladov. Zmena Zmluvy je teda vykonávaná v súlade s § 18 ods. 1 písm. b) ZVO. Zmenou zmluvy nedochádza k navýšeniu hodnoty plnenia o viac ako 50% hodnoty pôvodnej zmluvy.

Objednávateľ zároveň identifikoval práce, ktoré boli pôvodne uvedené v prílohe č. 3 Zmluvy, no po začatí práce boli vyhodnotené ako práce, ktoré nemusia byť realizované.

Zmluvné strany z vyššie uvedeného dôvodu pristupujú k zmene Zmluvy prostredníctvom uzatvorenia tohto Dodatku č. 1.

**Článok 1**

**Predmet Dodatku č.1**

1. Predmetom tohto Dodatku č. 1 je úprava Zmluvy uzatvorenej medzi Zmluvnými stranami v nasledujúcom rozsahu:
2. Článok I ods. 2 Zmluvy sa mení nasledovne:

**Pôvodné znenie:**

Zhotoviteľ je povinný vykonať Dielo podľa požiadaviek Objednávateľa ako verejného obstarávateľa, ktoré sú špecifikované v Prílohe č. 1 tejto Zmluvy (ďalej len „Technická dokumentácia“), Pôdorysu požadovaného rozloženia podľa Prílohy č. 2 tejto Zmluvy a Oceneného výkazu výmer, ktorý tvorí Prílohu č. 3 tejto Zmluvy.

**Nové znenie:**

Zhotoviteľ je povinný vykonať Dielo podľa požiadaviek Objednávateľa ako verejného obstarávateľa, ktoré sú špecifikované v Prílohe č. 1 tejto Zmluvy (ďalej len „Technická dokumentácia“), Pôdorysu požadovaného rozloženia podľa Prílohy č. 2 tejto Zmluvy a Oceneného výkazu výmer, ktorý tvorí Prílohu č. 3 tejto Zmluvy **v znení Prílohy č. 1 Dodatku č. 1 a Prílohy č. 2 Dodatku č. 1**.

1. Článok II ods. 1 Zmluvy sa mení nasledovne:

**Pôvodné znenie:**

Dohodnutá zmluvná cena za vykonanie Diela je nasledovná:

146.891,20 EUR bez DPH

176.269,45 EUR s DPH

(Slovom: stoštyridsaťšesť tisíc osemstodeväťdesiatjeden eur a 20 centov bez DPH)

(Slovom: stosedemdesiatšesťtisíc dvestošesťdesiatdeväť eur a 45 centov s DPH)

(ďalej ako „Cena“).

**Nové znenie:**

Dohodnutá zmluvná cena za vykonanie Diela je nasledovná:

Dohodnutá zmluvná cena za vykonanie Diela je nasledovná:

169.460,32 EUR bez DPH

203.352,38 EUR s DPH

(Slovom: stošesťdesiatdeväťtisíc štyristošesťdesiat eur a 32 centov bez DPH)

(Slovom: dvestotritisíc tristopäťdesiatdva eur a 38 centov s DPH)

(ďalej ako „Cena“).

1. Článok II ods. 2 Zmluvy sa mení nasledovne:

**Pôvodné znenie:**

Cena je určená na základe cenovej ponuky, ktorá bola predložená do súťaže pre výber Zhotoviteľa na zákazku s nízkou hodnotou podľa § 117 Zákona o verejnom obstarávaní a ktorá tvorí Prílohu č. 1 tejto Zmluvy.

**Nové znenie:**

Cena je určená na základe cenovej ponuky, ktorá bola predložená do súťaže pre výber Zhotoviteľa na zákazku s nízkou hodnotou podľa § 117 Zákona o verejnom obstarávaní a ktorá tvorí Prílohu č. 1 tejto Zmluvy **v znení Prílohy č. 1 Dodatku č. 1, Prílohy č. 2 Dodatku č. 1.**

**Článok 2**

**Záverečné ustanovenia Dodatku č.1**

1. Dodatok č. 1 mení Zmluvu v rozsahu stanovenom v článku I. Dodatku č. 1. Zvyšné ustanovenia Zmluvy ostávajú v platnosti a účinnosti v nezmenenej podobe.

2. Tento Dodatok č. 1 je vyhotovený v šiestich rovnopisoch, z ktorých štyri vyhotovenia si ponechá Objednávateľ a dve vyhotovenia obdrží Zhotoviteľ.

3. Dodatok nadobúda platnosť dňom podpisu oboch zmluvných strán a účinnosť dňom nasledujúcom po dni jej zverejnenia na webovom sídle klienta v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie a súhlasia, že tento Dodatok, vrátane jeho všetkých súčastí a príloh bude zverejnený na webovom sídle Objednávateľa. Dodatok nadobúda účinnosť dňom nasledujúcim po dni zverejnenia na webovom sídle klienta.

4. Neoddeliteľnou súčasťou tohto Dodatku č. 1 sú nasledujúce prílohy.

**Príloha č.1 – rozpočet prác naviac**

**Príloha č.2 – rozpočet menej prác**

|  |  |
| --- | --- |
| V Bratislave dňa...............................................................**GENESIS POZEMNÉ STAVBY, s.r.o.**Robert Göncz, konateľ | V Bratislave dňa...............................................................**Základná škola Turnianska 10**Mgr. Zlata Halahijová, riaditeľka |